recursal/SuperWikiNEXT-32B huggingface dataset:
**குடக்கு மொழி** அல்லது **குடுக்கு மொழி** என வழங்கப்படும் இம் மொழி, ஒரு வட திராவிட மொழியாகும். பிராகுயி, மால்ட்டோ போன்ற பிற வட திராவிட மொழிகளுக்கு நெருக்கமான இம்மொழி, ஓராவோன் மற்றும் கிழான் இனக்குழுவினரால் பேசப்படுகிறது. இம் மொழியைப் பேசுவோர், பீகார், சார்க்கண்டு, ஒடிசா, சத்தீசுகர், மேற்கு வங்காளம் முதலிய இந்திய மாநிலங்களிலும், வங்காளதேசத்தின் சில பகுதிகளிலும் பரந்துள்ளனர். வங்காளதேசத்தில் புழங்கும், ஒரே உள்நாட்டுத் திராவிட மொழி இதுவேயாகும். இதனைப் பேசுவோரில் குரூக் மக்கள் மற்ரும் ஓரோன் மக்கள் 1,834,000 பேரும், கிசான் இனக்குழுவினர் 219,000 பேரும் ஆவர். இது, பல வட இந்திய மொழிகளை எழுதப் பயன்படும் தேவநாகரி எழுத்தில் எழுதப்படுகின்றது.

இதனைப் பேசுவோர் தொகை இரண்டு மில்லியனுக்கு மேல் இருப்பினும், இது அழியும் ஆபத்தில் உள்ள ஒரு மொழியாகக் கணிக்கப்படுகிறது.
தற்போது தொலங் சீக்கி எழுத்துமுறை நாராயண ஒரியன் என்பவரால் அறிமுகப்படுத்தப் பட்டுள்ளது.

எழுத்து முறை
------------

𑰀 𑰁 𑰂 𑰃 𑰄 𑰅

இவற்றையும் பார்க்கவும்
----------------------

* குரூக் மக்கள்
* திராவிட மொழிக் குடும்பம்

குறிப்புகள்
-----------

1. ↑  Daniel Nettle and Suzanne Romaine. *Vanishing Voices: The Extinction of the World's Languages*. Oxford: Oxford University Press, 2000. Page 9.
2. ↑  Anshuman Pandey. "Preliminary Proposal to Encode the Tolong Siki Script in the UCS".
3. ↑  "காப்பகப்படுத்தப்பட்ட நகல்" (PDF). 2013-10-06 அன்று மூலம் (PDF) பரணிடப்பட்டது. 2012-09-29 அன்று பார்க்கப்பட்டது.

வெளியிணைப்புகள்
---------------

* குறுக்ஸ் மொழிக்கான எத்னோலாக் அறிக்கை
**தக்கணக் கல்விச் சங்கம்** (மராத்தி: डेक्कन एज्युकेशन सोसायटी, ஆங்கில மொழி: *Deccan Education Society*) என்பது மகாராட்டிரத்தில் 43 கல்வி நிறுவனங்களைச் செயல்படுத்திவரும் பூனாவைத் தலைமையகமாகக் கொண்ட ஒரு அமைப்பாகும்.

1880 ஆம் ஆண்டில் விஷ்ணுசாஸ்த்ரி சிப்லுன்கரும் பால கங்காதர திலகரும் மகாதேவ் பல்லல் நம்ஜோஷியும் பூனாவில் *நியூ இங்லிஷ் ஸ்கூலை*த் தொடங்கினர். ஆங்கிலேய அரசாலும் கிறித்துவ சமயப் பரப்பாளர்களாலும் நடத்தப்படும் கல்வி நிலையங்கள் மட்டுமே பெரும்பான்மையான மக்களுக்கு கல்வியளிக்கும் நிலை இருந்தகாலத்தில் 1884 ஆம் ஆண்டு கோபால் கணேஷ் அகர்கர், வி எஸ் ஆப்தே, வி பி கேல்கர், எம் எஸ் கோலே, என் கே தாராப் ஆகியோருடன் இணைந்து தக்கணக் கல்விச் சங்கத்தை உருவாக்கினர். மக்களுக்கு கல்வித் தொண்டாற்றும் நோக்கில் உருவக்கப்பட்ட இச்சங்கத்தில் கோகலே கல்லூரி ஆசிரியராகப் பணியாற்றினார்.

வெளியிணைப்புகள்
---------------

* அதிகாரப்பூர்வ இணையதளம்

மேற்கோள்கள்
-----------

1. ↑  Johnson, Gordon (1973). *Provincial Politics and Indian Nationalism: Bombay and the Indian National Congress 1880-1915*. Cambridge: Cambridge University Press. பக். 68–78. பன்னாட்டுத் தரப்புத்தக எண்:0-521-20259-0.. பார்த்த நாள்: 2 June 2015.
2. ↑   *Encyclopedia of Hinduism*. Abingdon. UK: Routlege. 2008. பக். 166–167. பன்னாட்டுத் தரப்புத்தக எண்:978-0-7007-1267-0.. பார்த்த நாள்: 2 June 2015.
3. ↑  "Bal Gangadhar Tilak". *Encyclopædia Britannica*. Encyclopædia Britannica, Inc. 2 June 2015 அன்று பார்க்கப்பட்டது.
**செம்மன்விளை** *(Chemmanvilai)*என்பது இந்திய நாட்டின் தமிழ்நாடு மாநிலத்தில் இருக்கும் கன்னியாகுமரி மாவட்டத்தின், கல்குளம் தாலுக்காவில் இருக்கும் சடயமங்கலம் பஞ்சாயத்தில் உள்ள ஒரு கிராமம் ஆகும். புனித அந்தோனியார் பேராலயம் இக்கிராமத்தின் நடுவில் நின்று அழகு சேர்க்கிறது.

அமைவிடம் மற்றும் போக்குவரத்து வசதி
----------------------------------

நாகர்கோவில் – திருவனந்தபுரம் நெடுஞ்சாலைக்கு அருகில் இக்கிராமம் அமைந்துள்ளது. தோராயமாக ஆறு கிலோமீட்டருக்கு அருகில் இரணியல் தொடருந்து நிலையம் மற்றும். இக்கிராமத்திற்கு அருகில் அதாவது 54 கிலோமீட்டர் தொலைவில் திருவனந்தபுரம் பன்னாட்டு வானூர்தி நிலையம் ஆகியன இருக்கின்றன. செம்மன்விளை கிராமத்தை அப்பாட்டுவிளை என்றும் அழைக்கிறார்கள்.

மக்கள் தொகையியல்
----------------

2012 ஆம் ஆண்டு கணக்கிடப்பட்ட பேராலய கணக்கெடுப்பின்படி இக்கிராமத்தின் மக்கள் தொகை 1500 ஆகும். இம்மக்கள் தொகையில் 51 சதவீதம் ஆண்களாகவும் 49 சதவீதம் பெண்களாகவும் உள்ளனர். இக்கிராமத்தின் சராசரி படிப்பறிவு சதவீதம் 85% ஆகும். நாட்டின் சராசரி படிப்பறிவு சதவீதமான 59.5% என்பதைவிட இது அதிகமாகும்.

புனித அந்தோனியார் பேராலயம்
--------------------------

புனித அந்தோனியார் பேராலயம், செம்மன்விளை, 25 மே 2012 இல் ஒரு புதிய ஆலயம் திறக்கப்பட்டது.
புனித அந்தோனியார் பேராலயம் கிராமத்தின் நடுவில் நின்று முக்கியமான வழிபடும் தலமாகவும், கிராமமக்களின் வாழ்வில் முக்கியப்பங்கும் வகிக்கிறது. இத்தேவாலயம் மிகப் பழமையான ஒரு ஆலயமாகும். பண்டைய இந்திய வரலாற்று திருவாங்கூர் பேரரசில் இக்கோவில் தொடர்பான குறிப்புகள் காணப்படுகின்றன. செம்மன்விளையில் உள்ள இச்சிறிய ஆலயத்திற்கு, தன்னுடைய வாழ்நாளின் இறுதிநாட்களில் தியாகி தேவசகாயம் பிள்ளை வழிபாடு செய்வதற்காக வந்திருக்கிறார்.  குழித்துறை மறைமாவட்டத்தின் கட்டுப்பாட்டில் இத்தேவலயம் இயங்குகிறது.

புனித அந்தோனியார் திருவிழா
--------------------------

ஒவ்வொரு ஆண்டும் பத்து நாட்களுக்கு புனித அந்தோனியார் திருவிழா மிக விமரிசையாக இங்கு கொண்டாடப்படுகிறது. பூசை, இசைக் கச்சேரிகள், நாடகம் மற்றும் வானவேடிக்கை என விழா சிறப்பாக நடைபெற்று வருகிறது. புனித அந்தோனியாரின் பிறந்தநாள் அடிப்படையில், ஒவ்வோர் ஆண்டும் மே மாதம் இறுதி வாரத்தில் இவ்விழா நடைபெறுகிறது. இதைத்தவிர சூன் 13 இல் புனித அந்தோனியாரின் பிறந்தநாள் விழாவும் தனியாக இங்குக் கொண்டாடப்படுகிறது. பல்வேறு பகுதிகளில் இருந்தும் மக்கள் இவ்வாலயத்திற்கு வருகை தந்து விழாக்களிலும் வழிபாட்டிலும் கலந்து கொள்கின்றார்கள்.

மேற்கோள்கள்
-----------

1. ↑  Decrees of the Congregation for the Causes of Saints பரணிடப்பட்டது 2015-09-24 at the வந்தவழி இயந்திரம், Syro Malabar Church, 1 July 2012. Retrieved 4 December 2012.
**மருத்துவப் பாடத் தலைப்பு (MeSH)** (Medical Subject Headings) என்பது எளிதில் புரிந்து கொள்ளக்கூடிய வகையில் மருத்துவ சம்பந்தமான சொற்களை அட்டவணைப்படுத்தும் நோக்கில் உள்ளடக்கிய சொற்களஞ்சியம் ஆகும். மருத்துவ சொற்கள், சஞ்சிகைகள், நூல்கள் என்பன இங்கு எளிதில் தேடிக்கொள்ளக் கூடியவாறு அமைந்துள்ளன. ஐக்கிய அமெரிக்க தேசிய மருத்துவ நூலகத்தால் இத்திட்டம் உருவாக்கப்பட்டு பராமரிக்கப்படுகின்றது. ஒவ்வொரு தலைப்பிற்கும் தனித்துவ அடையாள எண் உண்டு. விக்கிப்பீடியாவில் ஒவ்வொரு நோய்களுக்கும் MeSH அடையாளம் இடப்படுகிறது. 
இணையத்தில் இலவசமாக பப்மெட் (PubMed) ஊடாக மருத்துவப் பாடத் தலைப்பு (MeSH) நோக்கலாம், தரவிறக்கலாம்.

வெளி இணைப்புக்கள்
-----------------

* மருத்துவப் பாடத் தலைப்பு முகப்பு National Library of Medicine, National Institutes of Health (U.S.)
* மருத்துவப் பாடத் தலைப்பு தரவுத்தளம் பயிற்சிகள்
* MeSH உலவலுக்கு:
	+ Entrez
	+ MeSH Browser
	+ Visual MeSH Browser mapping drug-disease relationships in research
	+ Reference.MD
	+ MeSHine பரணிடப்பட்டது 2010-10-31 at the வந்தவழி இயந்திரம்
* List of qualifiers - 2009
**செம்மாண்டாம்பாளையம் ஊராட்சி மாகாளியம்மன் கோயில்** தமிழ்நாட்டில் கோயம்புத்தூர் மாவட்டம், செம்மாண்டாம்பாளையம் ஊராட்சி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாகாளியம்மன் சன்னதியும், கோட்டைகால் மாரியம்மன் உபசன்னதியும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது. மாசி மாதம் மஹாசிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆர். முத்துக்கவுண்டர்** (பிறப்பு: 18, செப்டம்பர், 1918) என்பவர் ஒரு இந்திய அரசியல்வாதியும், இந்திய மக்களவை முன்னாள் உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். இவர் திருப்பத்தூர் மக்களவைத் தொகுதியின் உறுப்பினராக இருந்தவர்.

வாழ்கை குறிப்பு
---------------

ஆர். முத்து கவுண்டர் தற்போதைய நாமக்கல் மாவட்டம், இராசிபுரம் வட்டம், கல்குறிச்சி வெள்ளாளப்பட்டி என்ற சிற்றூரில் 18, செப்டம்பர், 1918 பிறந்தார். இவரது பெற்றோர் இராமசாமி கவுண்டர், வள்ளியம்மாள் ஆவர். இவர் தன் பள்ளிப் படிப்பை வெள்ளாளப்பட்டி, முத்துக்காளிப்பட்டி துவக்கப்பள்ளிகளிலும், இராசிபுரம் அரசு உயர்நிலைப் பள்ளியிலும் முடித்தார். பின்னர் சேலம் நகராண்மைக் கலைக்கல்லூரியில் இண்டர் மீடியேட் படிப்பை முடித்தார். 1942 இல் சேலம் மாவட்ட ஆட்சியர் அலுவலகத்தில் எழும்மர் பணிக்கு சேர்ந்தார். பின்னர் வருவாய் ஆய்வாளர், உணவு வழங்கல் அலுவலர் என உயர்ந்தார். 1950இல் அரூருக்கு குடிபெயர்ந்த இவர் 1951இல் அரசு பணியில் இருந்து விலகி வேளாண்மையிலும், பொதுவாழ்விலும் தீவிரமாக ஈடுபட்டார். வேளாண்மையில் பல சாதனைகளைப் புரிந்து தமிழ்நாடு அரசின் பல பரிசுகளைப் பெற்றார்.

அரசியல் வாழ்க்கை
----------------

1962 ஆண்டு நடந்த இந்திய மக்களவைத் தேர்தலில் திருப்பத்தூர் மக்களவைத் தொகுதியில் திமுக சார்பில் போட்டியிட்டு மக்களவைக்கு தேர்ந்தெடுக்கப்பட்டார். மீன்டும் 1967 தேர்தலிலும் அதே தொகுதியில் இருந்து மக்களவைக்குத் தேர்ந்தெடுக்கப்பட்டார். திமுக நாடாளுமன்றக் குழுவின் கொறடா, நாடாளுமன்ற பொதுக்கணக்குக் குழு உறுப்பினர் போன்ற பொறுப்புகளை வகித்தார். பாலக்கோடு கூட்டுறவு சர்க்கரை ஆலையின் தலைவராக 1973 முதல் 1976 வரை பணியாற்றினார்.

இறப்பு
------

உடல் நலக்குகறைவால் பாதிக்கபட்ட முத்து கவுண்டர் 1994, அக்டோபர், 7 கோவை மருத்துவமனையில் இறந்தார்.

நூற்றாண்டுவிழா
--------------

ஆர். முத்து கவுண்டரின் நூற்றாண்டு விழாவானது 2018, அக்டோபர் 7 அன்று தருமபுரி மாவட்டம், அரூரில் தமிழ்நாடு விவசாய சங்கங்களின் கூட்டமைப்பு சார்பில், கொண்டாடப்பட்டத்து. விழாவில் தமிழ்நாடு அமைச்சர்கள் கலந்து கொண்டனர். விழாவில், முத்துக்கவுண்டரின் வாழ்க்கை வரலாறு நூலினை பள்ளி கல்வித்துறை அமைச்சர் கே. ஏ. செங்கோட்டையன் வெளியிட்டார்.

மேற்கோள்கள்
-----------

1. ↑  "அரூரில் அக்டோபர் 7-ல் ஆர். முத்துகவுண்டர் நூற்றாண்டு விழா". *தினமணி*. 2018-04-04. 2021-10-21 அன்று பார்க்கப்பட்டது.
2. ↑  "அரூரில் ஆர்.முத்துக்கவுண்டரின் நூற்றாண்டு விழா 3 அமைச்சர்கள் பங்கேற்பு". *Dailythanthi.com*. 2018-10-08. 2021-11-08 அன்று பார்க்கப்பட்டது.
பாம்புச் சுருளைக் கொண்ட தடியை ஏந்தியிருக்கும், கிரேக்கத் தொன்மவியலின்படி, கிரேக்கர்களின் மருத்துவத்தின் கடவுளான அசுக்லெப்பியுசுவின் சிலை
**மருத்துவ சொற்களஞ்சியம்** என்பது மருத்துவம், அதன் துணை பிரிவுகள் மற்றும் தொடர்புடைய துறைகள் பற்றிய வரையறைகளின் பட்டியலை உள்ளடக்கியதாக அமையும்.

சொற்களின் பட்டியல்
------------------

(குறிப்பு: இந்தப் பட்டியல் முழுமையானதல்ல.)

அ | ஆ | இ | ஈ | உ | ஊ | எ | ஏ | ஐ | ஒ | ஓ | ஃ   

க | ங | ச | ஞ | ட | ண | த | ந | ப | ம | ய | ர | ல | வ | ழ | ள | ற | ன   

ஜ | ஷ | ஸ | ஹ | க்ஷ | ஸ்ரீ | #

### அ

**அடிவயிறு** (*abdomen*) : நெஞ்சுக் கூட்டினை அடுத்துக் கீழே உள்ள மிகப்பெரிய உடல் பகுதி; மார்பு மற்றும் இடுப்புக்கு இடையில் உள்ள உடலின் ஒரு பகுதி. ஈரலுக்கும் குடலுக்கும் நடுவேயுள்ள இடையீட்டுச் சவ்வுத் திரையானது நெஞ்சுக் கூட்டிலிருந்து இதைப் பிரிக்கிறது. பெரும்பாலும் தசையினாலும், தசைநார் சூழ்ந்த தசைப்பட்டையாலும் சூழப்பட்டிருக்கும். வடிவ அளவை மாற்றிக் கொள்ளும் தன்மை உடையது.  

**அடிவயிற்று வலி** (*abdominal pain*) : குழந்தைகளுக்கு அடிக்கடி உண்டாகும் குடைவு வலியும் குமட்டலும் ஆகும். இது பெரும்பாலும் தலை வலியுடன் தொடர்புடையது  

**அசிட்டாசோலமைடு** (*acetazolamide*) குறுகிய காலத்திற்கு சிறு நீர்க்கழிவினைத் துண்டுவதற்காக வாய்வழியே கொடுக்கப்படும் நீர்நீக்கி, கரிமம் சார்ந்த மருந்துப் பொருள். கண்விழி விறைப்பு நோயைக் குணப்படுத்த இது பயன்படுத்தப்படுகிறது  

**அசிட்டோ அசிட்டிக் அமிலம்** (*acetoacetic acid*) : மனிதர் உடலில் கொழுப்புப் பொருள்கள் ஆக்சிகரமாகும் போது ஒர் இடைநிலையில் அசிட்டோ அசிட்டிக் அமிலம் உற்பத்தியாகிறது. இரத்தத்தில் அளவுக்கு மேல் அமிலம் இருத்தல் அல்லது நீரிழிவு போன்ற சில வளர்சிதை மாற்றக்கோளாறுகளால் இரத்தத்தில் அளவுக்கு மீறி அதிகரித்து சிறுநீர் வழியாக வெளியேறுகிறது.

### ஆ

### இ
இந்த புனித ஜார்ஜ் கோட்டையைக் கட்டுவதற்காக பிரித்தானிய கிழக்கிந்தியக் கம்பனியினர் இந்நாளிலேயே ஒரு சிறு காணியை வாங்கினர்
**சென்னை தினம்** என்பது தமிழ்நாட்டின் தலைநகரமாகிய சென்னை தோற்றுவிக்கப்பட்டதாகக் கருதப்படும் கி.பி. 1639, ஆகஸ்ட் 22 ஆம் நாளை நினைவூட்டும் வகையில் அமைக்கப்பெற்ற ஒரு சிறப்பு நாள் ஆகும். இந்நாள் 2004 ஆம் ஆண்டில் இருந்து நினைவு கூரப்பட்டு வருகிறது.

கிழக்கு இந்திய கம்பெனி தாமல் வெங்கடப்பா நாயக்கரிடம் இருந்து ஒரு சிறு நிலத்தை வாங்கி சென்னை நகரத்தை உருவாக்க காரணமாக இருந்த நாளை கொண்டாடுவதே சென்னை தினமாகும். வந்தவாசியை ஆண்ட தாமல் வெங்கடப்பா நாயக்கர், பூந்தமல்லியை ஆண்ட தாமல் அய்யப்ப நாயக்கர் ஆகிய சகோதரர்களின் தந்தை சென்னப்ப நாயக்கர் பெயரால் சென்னை அழைக்கப்படுகிறது.

தோற்றம்
-------

பத்திரிக்கையாளர்களான சசி நாயர், மயிலாப்பூர் டைம்ஸின் ஆசிரியரான வின்சண்ட் டி சொஸா, மெட்ராஸ் மியூசிங்ஸின் ஆசிரியரான முத்தையா ஆகிய மூவரும் இணைந்து உருவாக்கியதே இந்த சென்னை தினம். முதன் முதலில் ஒரு சில கருப்பு வெள்ளைப் படங்களுடன் 2004ஆம் ஆண்டு தொடங்கிய இந்தக் கொண்டாட்டம் இன்று வளர்ச்சியடைந்து புகைப்படக் கண்காட்சி, உணவுத் திருவிழா, மாரத்தான் ஓட்டம் என பல பரிமாணங்களில் கொண்டாடப்பட்டு வருகிறது.

2014
----

பல மாறுதல்களைக் கண்ட சென்னை, 22 ஆகஸ்டு 2014ல் தனது 375வது வயதைக் கொண்டாடியது.

மேற்கோள்கள்
-----------

1. ↑
2. ↑  "தினமலர் நாளிதழின் சென்னை தினச் சிறப்புப் பக்கம்". 2011-09-26 அன்று மூலம் பரணிடப்பட்டது. 2011-08-17 அன்று பார்க்கப்பட்டது.
3. ↑  "மெட்ராஸ் தினம்". 7 ஆகத்து 2014 அன்று பார்க்கப்பட்டது.

1. நம்ம Chennai டே பார்க்க

வெளி இணைப்புகள்
---------------

* தேவையா சென்னை தினம்
* பிரிட்டிஷார் இந்தியாவில் காலூன்றுவதற்காக விதை போடப்பட்ட நாள்; சூலை 22.

﻿

* சென்னை வலைவாசல்
**கோல்மால்** (*Golmaal*) என்பது 1998 ஆம் ஆண்டில் வெளியான தமிழ் நகைச்சுவைத் திரைப்படம் ஆகும். செல்வா இயக்குநராக அறிமுகமான, இப்படத்தில் செல்வா, புதுமுகம் மோனிகா நெருகர் ஆகியோர் முக்கிய வேடங்களில் நடித்தனர். இதில் ராசன் பி. தேவ், கே. எஸ். ரவிக்குமார், தாமு, சத்ய பிரகாஷ், மகாநதி சங்கர், பானு பிரகாஷ் ஆகியோர் துணை வேடங்களில் நடித்தனர். இயக்குனர் கே. எஸ். ரவிக்குமார், சி. சுதாகர் ஆகியோரால் தயாரிக்கப்பட்ட இப்படம், பால பாரதியால் இசை அமைக்கபட்டது. படம் 1998 5 சூனில் வெளியிடப்பட்டது.

கதை
---

சொல்லும்படி ஒன்றும் இல்லாத இளைஞனான கணேஷ் ( செல்வா ) ஐஸ்வர்யாவை (மோனிகா நேருக்கர்) காதலிக்கிறான். அவளது தந்தை கர்னல் ராஜப்பா ( ராசன் பி. தேவ் ) காதலை வெறுக்கும் கண்டிப்பான தந்தை. கணேசும் ஐஸ்வர்யாவும் ஓடிப்போக முடிவு செய்துருக்கும் நிலையில் அவளது தந்தைக்கு மாரடைப்பு ஏற்படுகிறது. இதனால் ஐஸ்வர்யா அவனை திருமணம் செய்துகொள்ள மறுத்துவிடுகிறாள். கர்னல் ராஜப்பாவின் உடல்நிலை மோசமடைகிறது, எனவே அவர் தனது மகளின் திருமணத்தை விரைவில் முடிக்க ஏற்பாடு செய்கிறார். மூன்று பயங்கரவாதிகள் (சத்ய பிரகாஷ், மகாநதி சங்கர், பானு பிரகாஷ்) சிறையில் இருந்து தப்பிக்கின்றனர். கர்னல் ராஜப்பாவின் வீட்டில் ஐஸ்வர்யாவின் திருமண ஏற்பாடு நடக்கும் போது, கணேஷ் அவளது அறைக்குள் நுழைந்து அவளை சமாதானப்படுத்த முயற்சிக்கிறான். இதற்கிடையில், மூன்று பயங்கரவாதிகள் அவனைத் தொடர்ந்து அந்தத வீட்டிற்குள் நுழைகின்றனர். இந்த பயங்கரவாதிகள் வேடத்தில் வந்தவர்கள் கணேசின் நண்பர்களாவர். இவர்கள் உதவியுடன் கணேஷ் தனது காதலி ஐஸ்வர்யாவை திருமணம் செய்து கொள்ள திட்டமிடுகிறான். பின்னர் என்ன வெளிப்படுகிறது நடக்கிறது என்பது கதையின் முக்கிய அம்சமாக அமைகிறது.

நடிகர்கள்
---------

* செல்வா கணேசாக
* மோனிகா நேருக்கர் ஐஸ்வர்யாவாக
* ராசன் பி. தேவ் கர்னல் ராஜப்பாவாக
* கே. எஸ். ரவிக்குமார் ஏ.சி.பி பைக் பாண்டியன் (பெரிய பாண்டி) மற்றும் சின்னா பாண்டியாக
* தாமு தாமுவாக
* சத்தியா பிரகாஷ்
* மகாநதி சங்கர் பங்காருவாக
* பானிபிரகாஷ் கௌதமாக
* வெண்ணிற ஆடை மூர்த்தி
* டெல்லி கணேஷ் கணேசின் தந்தை முத்து கிருஷ்ணனாக
* தியாகு விஸ்வநாத்தாக
* குமரிமுத்து தாமுவின் தந்தையாக
* டைப்பிஸ்ட் கோபு
* பல்லவி ஐஸ்வர்யாவின் மைத்துனி
* அபிதா ஐஸ்வர்யாவின் சகோதரி ரேஷ்மாவாக
* சங்கீதா ஐஸ்வர்யாவின் தாயாக
* சீலா ஐஸ்வரியாவின் உறவினர்
* இராஜசேகர் உள்துறை அமைச்சராக
* ஜெனிஷா
* சிட்டி
* பாபூஸ் டைசனாக
* காளிதாஸ்
* ராதிகா சரத்குமார் சிறப்புத் தோற்றத்தில்

இசை
---

திரைப்படத்தின் பின்னணி இசை, பாடல்கள் ஆகியவற்றிற்கான இசையை இசையமைப்பாளர் பாலபாரதி மேற்கொண்டார். 1998 இல் வெளியான இந்த படத்தின் பாடல் பதிவில், அறிவுமதி, வாசன், திருமாறன் ஆகியோர் எழுதிய நான்கு பாடல்கள் இருந்தன.

| எண் | பாடல் | பாடகர் (கள்) | காலம் |
| --- | --- | --- | --- |
| 1 | 'ஏய் பாப்பா' | சுரேஷ் பீட்டர்ஸ் | 4:24 |
| 2 | 'நீ பேசும்' | ஹரிஹரன், சித்ரா | 4:22 |
| 3 | 'ட்விங்கிள் ட்விங்கிள்' | அனுராதா ஸ்ரீராம் | 4:24 |
| 4 | 'வாடா வான' | சந்திரபோஸ் | 4:29 |

குறிப்புகள்
-----------

1. ↑  "Filmography of gol mall". cinesouth.com. 2014-07-10 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Golmall (1998) Tamil Movie". spicyonion.com. 2014-07-10 அன்று பார்க்கப்பட்டது.
சொற்களையும் சொற்றொடர்களையும் அவற்றின் இயல்பான பொருளிலல்லாமல் வேறு பொருள் தருமாறு தகுதியாக்கிப் பயன்படுத்தி வழங்குதல் **தகுதிச் சொல்வழக்கு** எனப்படும்.

வகைகள்
------

இடக்கர் அடக்கல், மங்கல வழக்கு, குழூஉக்குறி என்பன தகுதி வழக்கில் அமைந்தவை.

இடக்கர் அடக்கல்
இடக்கர் எனப்படும் அருவருக்கத்தக்க செயல்களையும் பொருளையும் மனதில் அடக்கிக்கொண்டு தகுதியாக்கிச் சொல்லுதல்.

எ.கா.:

மலம் கழுவுதலை *கால் கழுவுதல்* என்றல்
மங்கல வழக்கு
வருத்தமும் அச்சமும் தரும் சொற்களைத் தவிர்த்து அவற்றினிடத்தில் நயம் தரும் சொற்களைத் தகுதியாக்கிச் சொல்லுதல்.

எ.கா.:

ஒருவர் இறந்துவிட்டார் என்று சொல்வதற்கு மாற்றாக *மறைந்துவிட்டார்* அல்லது *துஞ்சினார்* என்றல்.
குழூஉக் குறி
ஒரு துறையினரோ, வேறு குழுவினரோ தங்களுக்குள் சில சொற்களைத் தகுதியாக்கி வேறு பொருள் தருமாறு பயன்படுத்துதல்.

எ.கா.:

சாராயம் குடிப்பதை *தண்ணீர் அடித்தல்* என்றல், யானைப்பாகர் ஆடையைக் 'காரை' என்றல்

நன்னூல் பாடல்
-------------

நன்னூலின் பாடல் 267 சொல் வழக்கைப் பற்றி உரைக்கிறது. அப்பாடல் கீழே தரப்பட்டுள்ளது.

```
இலக்கணம் உடையது இலக்கணப் போலி
மரூஉஎன்று ஆகும் மூவகை இயல்பும்
இடக்கர் அடக்கல் மங்கலம் குழூஉக்குறி
எனும்முத் தகுதியோடு ஆறாம் வழக்கியல்.
```

இவற்றையும் பார்க்கவும்
----------------------

* இயல்புச் சொல்வழக்கு
* பொருள்கோள்

உசாத்துணை
---------

* மணிவாசகன், அடியன் (நவம்பர் 2007). *தவறின்றித் தமிழ் எழுத பவணந்திமுனிவர் இயற்றிய நன்னூல் புதிய அணுகுமுறையில்*. சென்னை: சாரதா பதிப்பகம். பக். 183-184.
**பேகம் பஜார்** (*Begum Bazaar*) என்பது இந்திய மாநிலமான தெலங்காணாவில் ஐதராபாத்திலுள்ள மிகப்பெரிய வணிகச் சந்தையாகும்.  இது குதுப் ஷாஹி ஆட்சியின் போது நிறுவப்பட்டது. பழைய நகரத்தின் நயா புல் பாலத்திலிருந்து அரை கி.மீ. தொலைவில் இந்தச் சந்தை அமைந்துள்ளது. இது ஒரு பழமையான சில்லறை மற்றும் வீட்டுப் பொருட்களுக்கான மொத்தச் சந்தையாகும். நெரிசல் மற்றும் சுகாதாரமின்மை ஆகியவை சந்தையில் உள்ள ஒரே இடையூறாகும். தினமும் கோடி ரூபாய் மதிப்புள்ள வணிகங்கள் இங்கு நடைபெறுகின்றன. இது 'வரலாற்று நினைவுச்சின்னமான' சார்மினார் அருகிலுள்ள மசாலா மற்றும் சந்தைக்கும் பிரபலமானது.

முஷீராபாத்தில் மீன் சந்தைக்குப் பிறகு ஐதராபாத்தின் இரண்டாவது பெரிய மீன் சந்தையும் இங்குள்ளது. அருகிலுள்ள மோஸ்ஸாம் ஜாஹி சந்தை நகரத்தின் மிகப்பெரிய பழம் மற்றும் காய்கறி சந்தையாகும். இந்த சந்தை மெதுவாக தில்சுக்நகரைத் தாண்டி கொத்தபேட்டிலுள்ள சந்தையாக மாற்றப்படுகிறது.

இது வரலாற்று சிறப்புமிக்க உஸ்மானியா பொது மருத்துவமனை மற்றும் முசி ஆற்றுக்கு அருகில் உள்ளது. ஜுமேரத் பஜார் ஒவ்வொரு வாரமும் வியாழக்கிழமை சிறப்பாக நடத்தப்படுகிறது, அங்கு ஒவ்வொரு வீட்டு பொருட்களும் விற்கப்படுகின்றன. வீட்டுப் பாத்திரங்கள் விற்கப்படும் மங்கல் பஜார் இதன் துணைச் சந்தையாலும்.

வரலாறு
------

பேகம் பஜாரின் நிலம் ஐதராபாத்தின் இரண்டாம் நிசாம் அலிகானின் மனைவி ஹும்தா பேகம் என்பவரால் வணிகர்களுக்கு வர்த்தகத்திற்காக பரிசாக வழங்கப்பட்டது. ஒரு சந்தையாக வளர்ந்த பிறகு, இந்தச் சந்தை "பேகம் பஜார்" என்று அறியப்பட்டது.

மேற்கோள்கள்
-----------

1. ↑  Blast Rocks Begum Bazaar
2. ↑
**சென்னை சுந்தர வரதராஜப் பெருமாள் கோயில்** தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரவரதராஜப் பெருமாள், பெருந்தேவித்தாயார் சன்னதிகளும், ஆஞ்சநேயர், ஆண்டாள், தாயார், சக்கரத்தாழ்வார், விஷ்வச்சேனர், ஆழ்வார்கள் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. வைகாசி மாதம் பிரம்மோற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒட்டாகா பல்கலைக்கழகத்தின் இயற்பியல் துறையில் வைக்கப்பட்டுள்ள பெவர்லி கடிகாரம்
பெவர்லி கடிகாரத்தின் உள்ளமைப்பில் உள்ள சங்கிலி, முறுக்கு ஊசல் மற்றும் சக்கரப்பல்அமைப்புகள்
**பெவர்லி கடிகாரம்** (**Beverly Clock**)நியூசிலாந்து, துனெடினில் உள்ள ஒட்டாகா பல்கலைக்கழகத்தின் இயற்பியல் துறையின் மூன்றாவது மாடியில் வைக்கப்பட்டுள்ள கடிகாரம் ஆகும். 1864 ல் ஆர்தர் பெவர்லியால் (Arthur Beverly) இயக்கி வைக்கப்பட்ட கடிகாரம் இன்றளவும், எந்ததொரு கையாற்செய்விக்கப்பட்ட இயக்கமும் இல்லாமல் தானே இயங்கி வருகிறது.

இயங்கும் விதம்
--------------

வளிமண்டல அழுத்தம் மற்றும் அன்றாட வெப்பநிலையில் ஏற்படும் மாற்றத்தைக் கொண்டு இக்கடிகாரம் இயங்குகிறது. அதிலும் வெப்பநிலை மாற்றமே முக்கியமானது. காற்று புகா பெட்டியிலுள்ள இடைத்திரையை (diaphragm) உள்ளேயுள்ள ஒரு கன அடி அளவுள்ள ( 28 லிட்டர்) காற்று விரிக்கவோ அல்லது சுருக்கவோ செய்கிறது. வெப்பநிலை மாற்றம் 6 டிகிரி பாரன்ஃகைட் (3.3 கெல்வின்) என்ற அளவில் இருக்கும் போது, தேவையான அழுத்தத்தைக் கொடுக்கிறது. அழுத்தம் ஒரு பவுண்டு எடைக்கு உயரும் போது கடிகாரத்தை இயக்கத் தேவையான ஆற்றல் (0.113 சூல் or 31 μWh) கிடைக்கிறது.

அட்டமாசு கடிகாரமும் இதே தத்துவத்தில் செயல்படுகிறது.

1864 ல் ஆர்தர் பெவர்லி இக்கடிகாரத்தை உருவாக்கிய நாளிலிருந்து முடுக்கப்படாமலேயே செயல்பட்டுக் கொண்டுள்ளது. தேவையான வெப்ப மாற்றம் இல்லாதபோது செயலிழக்கும் இக்கடிகாரம், தகுந்த சுற்றுச்சூழல் மாற்றங்கள் உருவாகும்போது மறுபடியும் செயல்பட துவங்குகிறது.

மேலும் பார்க்க
--------------

* ஆக்சுபோர்டு மின்மணி
* காக்சின் மாடக்கடிகாரம்
* அட்டமாசு கடிகாரம்

மேற்கோள்கள்
-----------

Citations

1. ↑  Amon, Beverly & Dodd 1984
2. ↑  Abrahams 2001

General

* Amon, L.E.S.; Beverly, A.; Dodd, J.N. (1984). "The Beverly clock". *European Journal of Physics* **5** (4): 195–7. doi:10.1088/0143-0807/5/4/002. Bibcode: 1984EJPh....5..195A. .
* Marc Abrahams (2001). "The Latest on Long-Running Experiments". *Annals of Improbable Research* **7** (3).. பார்த்த நாள்: 2018-03-03.
**தகிபரா ஆலுடும்** (*Dahibara Aludam*) (ஒரியா: ଦହିବରାଆଳୁଦମ;) ஒடிசா மாநிலத்தின் கட்டக் பகுதியில் இருந்து உருவான ஒரு சிற்றுண்டி ஆகும். இந்தியா முழுவதும் பிரபலமாக உள்ள ஒரு வகை சிற்றுண்டி ஆகும்.

வடைகளை லேசான தயிர் மற்றும் தண்ணீரில் ஊறவைத்து, கடுகு மற்றும் கறிவேப்பிலையுடன் காய்ச்சி பின்னர் அதனுடன் உருளைக்கிழங்கு கறி மற்றும் பட்டாணி கறி சேர்த்து தகிபரா ஆலுடும் தயாரிக்கப்படுகிறது.

வரலாறு
------

இவ்வுணவு முதன்முதலில் பழைய கட்டாக் பகுதியில் பராபதி கோட்டை அருகே விற்கும் விற்பனையாளர்களால் தயாரிக்கப்பட்டு விற்கப்பட்டதாகக் கூறப்படுகிறது. அதை தவிர ஒடிசா மாநிலம் முழுவதிலும் பரவலாகப் பரவியிருக்கும் உணவு ஆகும். இந்த உணவு இப்போது இந்திய நாடு முழுவதும் பிரபலமாக உள்ளது. 2020 ஆம் ஆண்டில் புது டெல்லி மாநிலத்தில் நடைபெற்ற தேசிய உணவு திருவிழாவிலும் இவ்வுணவு ஒரு விருதைப் பெற்றது.

தயாரிப்பு
---------

கழுவிய உளுத்தம் பருப்பை ஒரே இரவில் சாதாரண நீரில் ஊறவைத்து, வடை மாவாக அரைத்து, சூடான எண்ணெயில் ஆழமாக வறுக்கவும். ஆழமாக வறுத்த வடைகள் முதலில் தண்ணீரில் போடப்பட்டு, பின்னர் மீண்டும் 3-5 மணிநேரம் ஊறவைத்து லேசான தயிருக்கு மாற்றப்படும்.பின்னர் வடைகள் காரமான உருளைக்கிழங்கு கறி மற்றும் பட்டாணி கறி ஆகியவற்றுடன் சேர்க்கப்படுகின்றன. பின்னர் நறுக்கப்பட்ட வெங்காயம், வெள்ளரிக்காய், இந்திய தின்பண்டங்களின் தூவிகள் உணவை அலங்கரிக்க சேர்க்கப்படுகின்றன.

தகிபரா ஆலுடும் நாள்
-------------------

ஒடிசா நாட்டில் ஒவ்வொரு ஆண்டின் மார்ச் 1 ஆம் தேதி தகிபரா ஆலுடும் டிபோசு என்று கொண்டாடப்படுகிறது.

மேற்கோள்கள்
-----------

1. ↑  "Cttack- Land of Aloo Dum Dahi Bara". Delhifoodwalks.com, 18 April 2018. 2018-04-18 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Odia Dahibara Aludam ghugni recipe". indrani-wii-teach.com, 28 June 2018. 2018-06-18 அன்று பார்க்கப்பட்டது.
3. ↑  "Cuttack Dahibara Aloo Dum wins nat'l award". the pioneer, 19 January 2020. 2020-01-19 அன்று பார்க்கப்பட்டது.
**பெள்ளந்தூர் ஏரி** (கன்னடம்: ಬೆಳ್ಳಂದೂರು ಕೆರೆ/ಕೊಳ/ಹಳ್ಳ), தென்கிழக்கு பெங்களூரில் உள்ள ஏரியாகும். இது பெள்ளந்தூர் சாக்கடைத் திட்டத்தின் தெற்குப் பகுதிகளையும் தென்கிழக்குப் பகுதிகளையும் சார்ந்த பகுதியாகும். பெள்ளந்தூர் ஏரி சுமார் 148 சதுர கிமீ (37,000 ஏக்கர்கள்) பரப்பளவில் அமைந்துள்ளது. 

இந்த ஏரி நீரானது கிழக்கே வரத்தூர் ஏரிக்கும், அங்கிருந்து பிங்கானி ஆற்று பாசனத்திற்கும் செல்கிறது. தற்போது இந்த ஏரியானது கழிவுநீரால் மாசடைந்துள்ளது. 2015-ஆம் ஆண்டு மே மாதத்தில் இந்த ஏரியின் நுரையினால் தீப்பிடித்து பல மணிநேரம் எரிந்தது குறிப்பிடத்தக்கது.

புவியியல்
---------

பெள்ளந்தூர் ஏரி, பெங்களூரில் அமைந்துள்ள நீர்நிலைகளில் முக்கியமான ஒன்றாகும். தென்பெண்ணை ஆற்றின் பகுதியையும், வரத்தூர் ஏரியையும் சார்ந்துள்ளது இந்த ஏரி. இப்பகுதியில் உள்ள வணிக வளாகங்களாலும், குடியிருப்புப் பகுதிகளாலும், இப்பகுதி மாசடைந்து நிலத்தடி நீர் குறைந்து காணப்படுகிறது

படக்காட்சியகம்
--------------

* ஆகாயத்தாமரை படர்ந்து நீர்வாழ் உயிரனங்களுக்கு பாதிப்பு ஏற்படுத்தி வருகிறதுஆகாயத்தாமரை படர்ந்து நீர்வாழ் உயிரனங்களுக்கு பாதிப்பு ஏற்படுத்தி வருகிறது
* மாலை வேளையில் பெள்ளந்தூர்மாலை வேளையில் பெள்ளந்தூர்

குறிப்புகள்
-----------

1. ↑
2. ↑
சலங்கை ஒரு சோடி
கதக் நடன் கலைஞர் நம்ரிதா ராய் 400 மணிகள் கொண்ட சலங்கையுடன் ஆடுகிறார்
**சலங்கை அல்லது சதங்கை** *(Chilanka or Silangai)* என்பது காலில் அணியப்படும் ஓர் அணிகலனாகும். இந்தி, உருது மொழிகளில் இதை குங்ரு என்றும் கூங்ரு அல்லது கூங்கர் என்று அசாமிய மொழியிலும் அழைக்கின்றனர். ஒரு உலோகத்தின் பல உலோக மணிகள் ஒன்றாக கட்டப்பட்டு சலங்கைகள் உருவாக்கப்படுகின்றன. நடனக் கலைஞர்களின் கணுக்காலில் ஓர் இசைக் கொலுசாக சலங்கை கட்டப்படுகிறது. சலங்கை எழுப்பும் ஒலிகள் அவற்றின் உலோகக் கலவை மற்றும் அளவைப் பொறுத்து சுருதிகளில் பெரிதும் வேறுபடுகின்றன. நடனத்தின் தாள அம்சங்களை வெளிப்படுத்தவும் சிக்கலான அடிச்சுவடுகளை பார்வையாளர்கள் கேட்டு இரசிக்கவும் சலங்கை உதவுகிறது. சலங்கைகள் கணுக்காலுக்கு மேலே அணியப்பட்டு பக்கவாட்டு கால் முட்டி மற்றும் இடைநிலை கால்முட்டியை அலங்கரிக்கின்றன. பொதுவாக 50 முதல் 200 எண்ணிக்கைக்கும் மேலான மணிகள் சலங்கைகளில் கட்டப்பட்டிருக்கும். சிறு நடனக் கலைஞர்கள் 50 மணி கொண்ட சலங்கையுடன் தங்களது நடனத்தை தொடங்குவர். நடனத்தில் பயிற்சியும் நிபுணத்துவமும் அதிகரிக்க அதிகரிக்க அவர்கள் அணியும் சலங்கையிலும் மணிகளின் எண்ணிக்கை அதிகரிக்கும். பரதநாட்டியம், குச்சுப்புடி, கதக், ஒடிசி முதலான இந்திய நடன்ங்களை ஆடும் போது நடனக் கலைஞர்கள் தங்கள் காலில் சலங்கை அணிவர். 

குங்ரு வதன் என்பது வி. அனுராதா சிங் என்ற புகழ்பெற்ற கதக் நடனக் கலைஞர் உருவாக்கிய அழகியலான இசை வடிவமாகும். சலங்கையிலுள்ள மணிகளே இந்த இசை வடிவத்திற்கான இசை கருவிகளாகும். நடனம் அனுமதிக்கப்படாத பல விழாக்களில் அனுராதா சிங் இவ்விசையை பயன்படுத்தியிருக்கிறார், பாதங்களின் அசைவு மட்டுமே குங்ரு வதன் இசையின் மையப்பொருளாகும். ஒரே இடத்தில் 100 நிமிடங்களுக்கும் மேலாக இவ்விசை நிகழ்த்தப்படுகிறது.

மேற்கோள்கள்
-----------

1. ↑  W. Hesse, Jr. Rayner (2007). *Jewelrymaking Through History: An Encyclopedia*. Greenwood Publishing Group. பக். 8. பன்னாட்டுத் தரப்புத்தக எண்:0-313-33507-9. .
இங்கிலாந்து நாட்டின் வேல்சு தேவாலய மைதானத்தில் *மோரிசு* நடனம்
மலாம்போ, அர்ஜென்டினா நாட்டுப்புற நடனம்
**நாட்டுப்புற நடனம்** அல்லது **கிராமிய நடனம்** என்பது குறிப்பிட்ட நாடு அல்லது பகுதி வாழ் மக்களின் வாழ்க்கை முறையை ஆடல் அல்லது அங்க அசைவுகள் மூலமாக பிரதிபலிக்கும் ஒரு வகைக் கலையாகும். நாட்டுப்புற இசைக்கும் நாட்டுப்புற நடனத்திற்கும் நெருங்கிய தொடர்பு இருப்பதை பண்டைய இலக்கியங்களில் அறியலாம். தொடக்க காலத்தில் தொழில் முறையான ஆட்டக்காரர்கள் என்று எவருமிலர். அனைத்து நடனங்களும் "சமூக நடனம்" என்ற நிலையில் இருந்ததாகக் கருதப்படுகிறது. அனைத்து இனஞ்சார்ந்த நடனங்களும் நாட்டுப்புறக் கலைகளாக எடுத்துக்கொள்ளப்படுவதில்லை. உதாரணமாக சடங்கு அல்லது மத வழிபாடுகளில் ஆடப்படும் சடங்கு சார்ந்த அல்லது சமயத்தை அல்லது மதத்தை அடிப்படையாகக் கொண்ட நடனங்கள் நாட்டுப்புற நடன வகையில் வராது. சடங்கு மற்றும் சம்பிரதாய நடனங்கள் அவற்றின் நோக்கத்தைக் கருதி *சமய நடனங்கள்* என்றழைக்கப்படுகின்றன. நடனத்தின் கலாச்சார தொடர்பை வலியுறுத்த "இனம்" மற்றும் "பாரம்பரியம்" என்ற சொற்கள் பயன்படுத்தப்படுகின்றன.

பின்னணி
-------

தமிழ்ப் பெண்களின் கரகாட்டம்
கரகாட்டத்தில் பயன்படுத்தப்படும் கரகம்
நாட்டுப்புற நடனங்கள் பின்வரும் பண்புகளில் சில அல்லது அனைத்தும் பகிர்ந்துகொள்ளப்படுகின்றன.

* வழக்கமாக நாட்டுப்புற நடனக் கூட்டங்கள் அல்லது சமூக நிகழ்வுகளில் தொழில்முறை பயிற்சி பெற்ற அல்லது பெறாதவர்களால் பாரம்பரிய இசைக்கு ஏற்றவாறு இவை நடத்தப்படுகின்றன.
* பொதுவாக பொது ஆற்றுகை அல்லது மேடை நடனங்களுக்காக வடிவமைக்கப்படாத நடனங்கள், பின்னர் அவை ஒழுங்கமைக்கப்பட்டு, மேடை நிகழ்ச்சிகளுக்காக ஒருங்கமைக்கப்படலாம்.
* புதுப்பிப்புக்கு மாறாக பல்வேறு சர்வதேசக் கலாச்சாரங்களிலிருந்து வரும் மரபு வழி பாரம்பரியங்கள் நாட்டுப்புற நடனத்தில் ஆதிக்கம் செலுத்துகிறது
* மற்றவர்கள் கவனிப்பதன் மூலமாகவோ அல்லது மற்றவர்களிடமிருந்து உதவி பெறுவதன் மூலமாகவோ புதிய நடனக் கலைஞர்கள் இந்நடனங்களின் நுணுக்கங்களைத் தெரிந்துகொள்கின்றனர்.

தமிழர்களின் நாட்டுப்புற நடனங்கள்
--------------------------------

* கோலாட்டம்
* கும்மியாட்டம்
* கரகாட்டம்
* பொய்க்கால் குதிரை ஆட்டம்
* சிலம்பாட்டம்
* சேவையாட்டம்
* கழியல் ஆட்டம்
* வேதாள ஆட்டம்
* பூத ஆட்டம்
* கணியான் ஆட்டம்
* காவடியாட்டம்
* மயிலாட்டம்
* பின்னல் கோலாட்டம்
* தேவராட்டம்
* சக்கையாட்டம்
* சிம்ம ஆட்டம்
* பொடிக்கழி ஆட்டம்
* கரடி ஆட்டம்
* புலி ஆட்டம்
* பேயாட்டம்

மேற்கோள்கள்
-----------

1. ↑
மேற்குப் பசிபிக் பெருங்கடலில் சலஞ்சர் ஆழத்தின் அமைவிடம்
**சலஞ்சர் ஆழம்** (Challenger Deep) என்பது கடலில் அளவீடு செய்யப்பட்ட மிக ஆழமான புள்ளியைக் குறிக்கிறது. இது, ஏறத்தாழ 11,000 மீட்டர் (36,000 அடிகள்) ஆழத்தில் உள்ளது. அளவீட்டில் ஏற்படக்கூடிய பிழை 100 மீட்டர்களுக்கும் குறைவே. இவ்விடம் மரியானா தீவுகள் இருக்கும் பகுதியில் மரியானா அகழியின் தென் முனையில் அமைந்துள்ளது. இதற்கு அண்மையிலுள்ள நிலப்பகுதிகளாக தென்மேற்கே 289 கிமீ தொலைவில் ஃபைசு தீவும், வடகிழக்கே 306 கிமீ தொலைவில் குவாமும் உள்ளன. 1872-76 ஆண்டுக் காலப்பகுதியைச் சேர்ந்த பிரித்தானிய அரச கடற்படை அளவைக் கப்பலான எச்.எம்.எஸ் சலஞ்சர் என்பதன் பெயரைத் தழுவியே இவ்விடத்துக்குப் பெயர் இடப்பட்டது.

இதுவரை நான்கு கலங்களே இப்பகுதியில் இறங்கியுள்ளன. முதலில் 1960 ஆம் ஆண்டில் டிரியெஸ்ட் (Trieste) என்னும் ஆளேற்றிய கலம் இறங்கியது. பின்னர் 1995 ஆம் ஆண்டில் சப்பானிய கைக்கோ என்னும் ஆளில்லாத் தொலை இயக்கு நீர்க்கீழ்க் கலமும், 2009 இல் நேரெயசு என்னும் கலமும் 2012 ஆம் ஆண்டில் டீப்சீ சலஞ்சர் என்னும் ஆழ்கடல் நீர்மூழ்கிக்கலனும் இப்பகுதியில் இறங்கியுள்ளன.

மேற்கோள்கள்
-----------

1. ↑  Amos, Jonathan (7 திசம்பர் 2011). "Oceans' deepest depth re-measured". BBC News.. பார்த்த நாள்: 7 திசம்பர் 2011.
2. ↑  Armstrong, Andrew A. (2011-12-22). "Cruise Report - UNH-CCOM/JHC Technical Report 11-002" (PDF). NOAA/UNH Joint Hydrographic Center University of New Hampshire. p. 12. 2012-05-01 அன்று பார்க்கப்பட்டது.
3. ↑  The Colbert Report, airdate: 2012 ஏப்ரல் 12, interview with ஜேம்ஸ் கேமரன்
4. ↑  Than, Ker (25 மார்ச் 2012). "James Cameron Completes Record-Breaking Mariana Trench Dive". தேசிய புவியியல் கழகம். 25 மார்ச் 2012 அன்று பார்க்கப்பட்டது.
5. ↑  Broad, William J. (25 மார்ச் 2012). "Filmmaker in Submarine Voyages to Bottom of Sea". *த நியூயார்க் டைம்ஸ்*.. பார்த்த நாள்: 25 மார்ச் 2012.
6. ↑  AP Staff (25 மார்ச் 2012). "James Cameron has reached deepest spot on Earth". MSNBC. 25 மார்ச் 2012 அன்று பார்க்கப்பட்டது.
**சலாம் சினிமா** (பாரசீக மொழி: Salaam Cinema‎) என்பது பாரசீக மொழித் திரைப்படம் ஆகும். இதை ஈரானிய இயக்குனர் மோசன் மக்மால்பஃப் இயக்கினார். இத்திரைப்படம் *ஹலோ சினிமா* (Hello Cinema) எனும் ஆங்கிலப் பெயரில் வெளியானது. இத்திரைப்படம் ஏப்ரல் மாதம் 14 ஆம் தியதி 1995 ஆம் ஆண்டு வெளியானது. கான்ஸ் திரைப்பட விழாவில் இத்திரைப்படம் விருது வழங்கிக் கவுரவிக்கப்பட்டது. இத்திரைப்படம் உலகில் திரைப்படம் தோன்றி 100 ஆண்டுகள் ஆனதைக் குறிக்கும் வகையில் தயாரிக்கப்பட்டது. முதல் நகரும் கேளிக்கைத் திரைப்படம் 1885 ஆம் ஆண்டு தயாரித்து திரையிடப்பட்டது. இத்திரைப்படத்தைப் படமாக்குவதற்கு 100 நடிகர்கள் தேவைப்பட்டதால் அதற்காக மோசன் மக்மால்பஃப் பத்திரிகையில் விளம்பரம் செய்திருந்தார். மக்மால்பஃப் திரைப்படத்தில் நடிக்கும் ஆவலில் ஆயிரக்கனக்கானோர் திரண்டிருந்தனர்.

நடிகர்கள்
---------

* மொக்தாரியன் (M. H. Mokhtarian)
* மிர்ஹாதி தேயிபி (Mirhadi Tayebi)
* அஸாதே ஸாங்கானேக் (Azadeh Zanganeh)
* மொஹர்ராம் ஸாய்னால்ஸாதே (Moharram Zaynalzadeh)

வெளி இணைப்புகள்
---------------

* இணையதளம்
* இயக்குனரின் இணையதளம்
[*தொடர்பிழந்த இணைப்பு*]
* விமரிசனம் பரணிடப்பட்டது 2013-08-21 at the வந்தவழி இயந்திரம்

மேற்கோள்கள்
-----------

1. ↑  "Festival de Cannes: Hello Cinema". *festival-cannes.com*. 2009-09-07 அன்று பார்க்கப்பட்டது.
**கவிமாமணி பெரி. நீல. பழனிவேலன்** (பிறப்பு: ஏப்ரல் 24 1939), மலேசியாவின் சிலாங்கூர் செரம் எனும் பசுமலையில் பிறந்த இவர் தனது ஆரம்பக் கல்வியை அங்கேயே கற்றார். பின்னர் சிங்கப்பூரில் முதியோர் கல்வி நிலையத்தில் உயர்நிலை வரை கற்றுத் தேர்ந்தார். ஆரம்பத்தில் வணிகத்துறையில் ஈடுபட்ட இவர் பின்பு பாதுகாப்புத்துறையில் தனது பணியைத் தொடர்ந்தார்.

பதவிகள்
-------

இவர் சிங்கப்பூர் தமிழ் எழுத்தாளர் கழகத்தின் உறுப்பினராகவும், துணைச் செயலாளராகவும், சிங்கப்பூர் தமிழர் சங்கத்தின் துணைச் செயலாளராகவும், மாதவி இலக்கிய மன்ற செயற்குழு உறுப்பினராகவும், சிங்கப்பூர் தமிழர் இயக்கத்தின் இலக்கியப் பகுதிச் செயலாளராகவும் பதவி வகித்துள்ளார்.

ஊடகத்துறையில்..
---------------

இவர் கொள்கை முழக்கம் இதழின் ஆசிரியராகவும், தமிழ் மலரின் துணையாசிரியராகவும், மலேசியாவின் ‘உரிமை' மாத இதழின் துணையாசிரியராகவும் கடமையாற்றியுள்ளார். மேலும் சிங்கை, மலேசிய வானொலிகளில் பகுதி நேரக் கலைஞராகவும் சேவையாற்றினார்.

இலக்கிப் பணி
------------

1957ல் எழுத்துலகில் பிரவேசித்த இவருக்கு மாணவர் மணிமன்ற இதழ் ஆரம்பத்தில் களமமமைத்துக் கொடுத்தது. இவரது முதல் சிறுகதை ‘காணாமல் போன பாலு டாக்டர் மனோகரனான விந்தை' எனும் தலைப்பில் வெளிவந்தது. இதைத் தொடர்ந்து பசுங்குடையார், பசுமலை, நீ.பெ. கலைச்செல்வன், நீலன், பாமலன், பசுமலையான், தமிழீட்டி போன்ற புனைப்பெயர்களிலும் எழுதலானார். இவர் சிறுகதை, மரபுக் கவிதை, புதுக்கவிதை, நாடகம், புதினம், கட்டுரை ஆகிய அனைத்துத் துறைகளிலும் அகலக் கால் பதித்து 1500க்கும் மேற்பட்ட ஆக்கங்களைத் தந்துள்ளார். இவரது படைப்புகள் மலேசியா, சிங்கப்பூர், தமிழக இலக்கிய, அரசியல், கலை ஏடுகளிலும், பல்வேறு மாநாட்டு மலர்களிலும் வெளிவந்துள்ளன.

எழுதியுள்ள நூல்கள்
------------------

* மரபுக் கவிதை நூல்கள்
* இருபத்தைந்து
* நெருங்கினால் சுடும் நெருப்பு
* தமிழனைத் தேடுகிறேன்
* சிறுவர் பாடல் தொகுப்பு
* செவ்வானம்
* நாவல்கள்
* மின்னல் கீற்று
* செம்பருத்தி
* அந்தரத்தில் தொங்கும் உறவு

பெற்ற விருதுகளும் கௌரவங்களும்
-----------------------------

* அந்தரத்தில் தொங்கும் உறவு எனும் நாவலுக்கான தங்கப் பதக்கப் பரிசு
* கவிமாமணி எனும் பட்டம்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
மாநாட்டின் நினைவாக இந்திய அரசு வெளியிட்ட அஞ்சல் தலைமாநாட்டின் நினைவாக இந்திய அரசு வெளியிட்ட அஞ்சல் தலை
**உலகத் தெலுங்கு மாநாடு (ప్రపంచ తెలుగు మహాసభలు, பிரபஞ்ச தெலுங்கு மகாசபை, World Telugu Conference)** தெலுங்கு மொழியின் பயன்பாட்டையும் வளர்ச்சியையும் கருத்தில் கொண்டு நடத்தப்படுகிறது. உலகம் முழுதும் வாழும் தெலுங்கு மொழி ஆர்வலர்கள் இம்மொழியின் வளர்ச்சி தொடர்பான கருத்துகளை இம்மாநாட்டில் பகிர்ந்து கொள்வர். முதல் மாநாடு 1975 இல் ஐதராபாத்திலும், இரண்டாவது மாநாடு 1981 ஆம் ஆண்டில் மலேசியத் தலைநகர் கோலாலம்பூரிலும், 1990 ஆம் ஆண்டில் மொரீசியசிலும், நான்காவது மாநாடு 2012 ஆம் ஆண்டு டிசம்பர் மாதம் திருப்பதியிலும்  நடைபெற்றன.

2012 ஆம் ஆண்டு நிகழ்ந்த மாநாட்டிற்கான சின்னம்2012 ஆம் ஆண்டு நிகழ்ந்த மாநாட்டிற்கான சின்னம்

முதலாம் மாநாடு
--------------

முதலாம் உலகத் தெலுங்கு மாநாடு ஆந்திரப் பிரதேசத்தின் தலைநகரான ஐதராபாத்தில் ஏப்பிரல் 12-18 நாட்களில் நடத்தப்பட்டது. கிட்டத்தட்ட 1500 ஆர்வலர்கள் பங்கேற்றனர் 28 துறைகளில் ஏறத்தாழ 100 கட்டுரைகள் படிக்கப்பட்டன.

இரண்டாம் மாநாடு
---------------

1981 ஆம் ஆண்டு ஏப்ரல் 14 முதல் 18 வரை மலேசியத் தலைநகர் கோலாலம்பூரில் நடத்தப்பட்டது. மலேசியாவில் உள்ள மலேசிய ஆந்திர சங்கம் இதற்கான ஏற்பாடுகளை செய்து உதவியது.

மூன்றாம் மாநாடு
---------------

மூன்றாம் மாநாடு மொரீசியசில் 1990 ஆம் ஆண்டு டிசம்பர் 8,9,10 ஆகிய நாட்களில் நடத்தப்பட்டது. தெலுங்கு பல்கலைக்கழகம், தெலுங்கு பண்பாட்டு அறக்கட்டளை, மொரீசியசு இந்திரா காந்தி பண்பாட்டு மையம், ஆந்திரப் பிரதேச அரசு ஆகியவற்றின் துணையுடன் மாநாட்டு நிகழ்வுகள் நடத்தப்பட்டன.

நான்காவது மாநாடு
----------------

2012 ஆம் ஆண்டில் டிசம்பர் 28, 29, தேதிகளில் திருப்பதியில் நான்காவது மாநாடு நடத்தப்பட்டது. இந்நிகழ்வு திருப்பதியில் உள்ள ஸ்ரீவெங்கடேஸ்வர கால்நடைப் பல்கலைக்கழகத்தில் நடைபெற்றது. இவ்விழாவில் ஆந்திர முதல்வர் கிரண்குமார் ரெட்டி, நடிகர் சிரஞ்சீவி, தமிழக ஆளுனர் கோனியேட்டி ரோசைய்யா ஆகியோர் சிறப்பு விருந்தினர்களாக கலந்து கொண்டனர்.

ஐந்தாவது மாநாடு
---------------

ஐந்தாவது மாநாடு தமிழகத் தலைநகர் சென்னையில் காமராஜர் அரங்கில், ஜூன் 1 தொடங்கி மூன்று நாட்கள் நடத்தப்படும் என்று அறிவிப்பு வெளியாகி உள்ளது. இம்மாநாட்டில் தெலுங்கு மொழிக்கும், மராத்தி, தமிழ், ஒரிய மொழி ஆகியனவற்றிற்கும் உள்ள தொடர்பு ஆய்வு செய்யப்படும் என மாநாட்டு அமைப்பாளர் கூறியுள்ளார். கர்நாடகா, தமிழ்நாடு, மகாராஷ்டிரா ஆகிய மாநிலங்களில் தெலுங்கு மொழியின் நிலை குறித்தும் பிரதிநிதிகள் பேசுவார்கள் என்றும் தெரிவித்துள்ளார். சென்னையில் தெலுங்கு பண்பாட்டு மையம் திறக்கப்படும் என்றும் அறிவிக்கப்பட்டுள்ளது.

தமிழும் தெலுங்கும்
------------------

தமிழும் தெலுங்கும் திராவிட மொழிகள். இவை இந்திய அரசால் செம்மொழிகளாக அங்கீகரிக்கப்பட்டுள்ளன. தமிழ், தெலுங்கு ஆகிய இரண்டு மொழிகளையும் திராவிடப் பல்கலைக்கழகத்தில் கற்கலாம். இவ்விரண்டு மொழிகளுக்கும் உலகளாவிய மொழி மாநாடுகள் நடைபெற்றுள்ளன. தமிழ்த் தாய் வாழ்த்தைப் போன்றே "மா தெலுகு தல்லிக்கி" என்ற தெலுங்குத் தாய் வாழ்த்தும் உள்ளது. தமிழுக்கு பல மாநாடுகள் நடைபெற்றதை சுட்டிக் காட்டிப் பேசிய மூத்த அறிஞர் தெலுங்கு மொழியின் வளர்ச்சிக்கு இது முக்கியம் எனக் கூறியிருக்கிறார்.

மேலும் பார்க்க
--------------

* தெலுங்கு மொழி நாள்
* தெலுங்கு புத்தாண்டு

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑  "காப்பகப்படுத்தப்பட்ட நகல்". 2012-10-24 அன்று மூலம் பரணிடப்பட்டது. 2013-08-31 அன்று பார்க்கப்பட்டது.

வெளி இணைப்புகள்
---------------

* உலகத் தெலுங்கு மாநாடு - அதிகாரபூர்வ வலைத்தளம்
* உலகத் தெலுங்கு மாநாடு
**பெரல் ஆடு** (FERAL GOAT) என்பது இந்தியாவைச் சேர்ந்த அந்தமான் நிக்கோபார் தீவுக்கூட்டத்தைச் சேர்ந்த பாரன் தீவு, நார்காண்டம் ஆகிய தீவுகளில் பெரல் வகை ஆடுகள் காணப்படுகின்றன. இவை 1891 இல் போர்ட் பிளேரில் இருந்து விட்டுச் செல்லப்பட்ட ஆடுகள் என கருதப்படுகிறது. இந்த ஆடுகள் அந்தக் கடுமையான சூழலில் வாழப்பழகி தங்களை தகவமைத்து காட்டு ஆடுகளாக மாறிவிட்டன. இந்தியாவில் நெருப்பை கக்கும் ஒரேயொரு எரிமலை பாரன் தீவில் அமைந்துள்ளது. இந்த ஆடுகளின் சிறப்பம்சமானது, உப்புநீரைக் குடித்தும் எரிமலைத் தீவில் வளரும் தாவரங்களை உண்டும் உயிர் வாழ்வது ஆச்சரியமான செய்தியாகும்.

மத்திய வேளாண்மை ஆராய்ச்சி நிலையம் மேற்கொண்ட ஆய்வில், இந்த ஆடுகள் சுத்தமான நீரையும் உப்புநீரையும் 1: 4 என்ற விகிதத்தில் கலந்துள்ள நீரை குடிக்கின்றன என்று தெரியவந்துள்ளது. இந்த ஆடுகள் காலை, மாலை நேரத்தில் மட்டுமே மேய்கின்றன. இவை ஒன்று அல்லது இரண்டு குட்டிகளை ஈனுகின்றன, வளர்ந்த ஆடுகள் 25 முதல் 30 கிலோ எடையுள்ளவை. இவற்றின் இறைச்சி வங்காள இன ஆடுகளைப் போன்றே சுவையானது.

மேற்கோள்கள்
-----------

1. ↑  "THE FERAL GOAT OF BARREN ISLAND".. 1 சூலை 2017 அன்று பார்க்கப்பட்டது. External link in `|publisher=` (உதவி)
2. ↑  ஏ. வேல்முருகன் (1 சூலை 2017). "உப்புத்தண்ணீர் குடித்து வளரும் ஆடுகள்". *கட்டுரை*. தி இந்து. 1 சூலை 2017 அன்று பார்க்கப்பட்டது.
**ஆப்ரிகானர்** தென்னாபிரிக்காவோடும், ஆப்ரிகான்ஸ் மொழியுடனும் தொடர்புடைய ஒரு இனக்குழுவினர் ஆவர். இவர்கள், ஜெர்மானிய, இலத்தீன் மற்றும் செல்ட்டிய மரபுவழிகளைப் பெரும்பாலும் சேர்ந்த ஐரோப்பிய மூலத்தைக் கொண்டவர்களாவர்.

தோற்றம்
-------

ஆப்ரிக்கானர்கள், வடமேற்கு ஐரோப்பியக் குடியேற்றக்காரரின் மரபுவழியினர் ஆவர். இவர்கள், டச்சுக் கிழக்கிந்தியக் கம்பனியினர் ஆட்சிசெய்த காலத்தில் (1652 – 1795)நன்னம்பிக்கை முனையில் முதன் முதலாக வந்து இறங்கினர். முதலில் வந்தவர்கள் பெரும்பாலும் நெதர்லாந்தைச் சேர்ந்தவர்களாக இருந்தாலும், பின்னர் பிரான்ஸ், ஜெர்மனி ஆகிய நாடுகளைச் சேர்ந்த சமய அகதிகளும் வந்து, ஐரோப்பியரின் எண்ணிக்கையை அதிகரித்தனர். அவர்களுடைய முன்னோர்கள் முக்கியமாக, டச்சு கல்வினிஸ்ட்டுகள், பிளெமியர்கள், பிரிசியர்கள் ஆவர். 

நன்னம்பிக்கைமுனையில் தொடக்கத்தில் குடியேறிய டச்சுக்காரரின் எண்ணம், டச்சுக் கிழக்கிந்தியக் கம்பனிக்காக ஒரு இளைப்பாறு மையத்தை ஏற்படுத்துவதேயன்றி நிரந்தரமான ஒரு குடியேற்றத்தை ஏற்படுத்துவது அல்ல. எனினும், 1688 ஆம் ஆண்டில் கத்தோலிக்கரினால் இழைக்கப்பட்ட துன்பங்களில் இருந்து தப்பிய பிரெஞ்சு புரட்டஸ்தாந்த சமயத்தவர் வரவால் குடியேறியோரின் எண்ணிக்கை அதிகரித்தது. பிற்காலத்தில் ஐரோப்பாவின் ஸ்கன்டினேவியா, அயர்லாந்து, ஸ்கொட்லாந்து ஆகிய பகுதிகளிலிருந்து குடியேறியவர்களும் இன்றைய ஆப்ரிகானர் இனக்குழுவுள் கலந்துவிட்டனர். இவர்களைவிட, தொடக்கத்தில், ஐரோப்பியர்கள், இந்திய, மலாய மற்றும் உள்ளூர் கோயிகளுடன் சேர்ந்து பெற்ற பிள்ளைகளின் வாரிசுகளும் இந்த ஆப்ரிகானர் இனக்குழுவுள் அடங்கிவிட்டனர். 

ஜான் வான் ரீபீக் கரை இறங்கியதைக் காட்டும் ஒரு ஓவியம்.
பதிவுகளின்படி முதன் முதலாகத் தன்னை ஒரு ஆப்ரிகானர் என்று அழைத்துக்கொண்டவர் ஹெண்ட்ரிக் பியெபோவ் (Hendrik Biebouw) என்பவராவார். 1707 மார்ச் மாதத்தில் ஸ்ட்டெலென்பொச் என்னும் இடத்தின் நீதிபதி ஒருவர் விதித்த வெளியேற்ற உத்தரவை எதிர்த்து, தான் ஆப்ரிகானர் என்றும் ஆபிரிக்காவை விட்டு வெளியேறப் போவதில்லை என்றும், அவர் கூறியதாகத் தெரிகிறது. இச் சொற் பயன்பாடு, ஒரு ஐரோப்பியர் தனது முன்னோர்களின் தாயகத்தை அல்லாமல் புதிய தென்னாபிரிக்காவைத் தனது சொந்த மண்ணாகக் கருதியதற்கான ஒரு சான்றாகக் கருதப்படுகிறது. அமெரிக்கா, கனடா, ஆஸ்திரேலிய போன்ற நாடுகளின் ஐரோப்பியக் குடியேற்றக்காரர் தம்மை அமெரிக்கர், கனேடியர், ஆஸ்திரேலியர் என அழைத்துக் கொண்டது போன்றது இது எனப்படுகின்றது.
குயிண்ஸ் பார்க் ஓவல் மைதானம்
**குயிண்ஸ் பார்க் ஓவல் மைதானம்** போர்ட் ஒவ் ஸ்பெயின் திரினிடாட் டொபாகோவில் அமைந்துள்ள துடுப்பாட்ட மைதானமாகும். கரிபியப் பிரதேசத்தில் அமைந்துள்ள மைதானங்களில் அதிகளாவான தேர்வு துடுப்பாட்டப் போட்டிகளை நடத்திய மைதானமாக விளங்குகிறது. இங்கு 2007 உலகக்கோப்பை துடுப்பாட்ட போட்டிகளில் இலங்கை, இந்தியா, வங்காளதேசம், பர்மியுடா துடுப்பாட்ட அணிகள் பங்குபற்றிய "குழு B"க்கான குழுநிலைப் போட்டிகள் நடத்தப்பட்டன. 30,000 பார்வையாளர்கள் போட்டிகளை கண்டுகளிக்ககூடிய வசதிகளைக் கொண்டுள்ளது. இம்மைதான குயிண்ஸ் பார்க் துடுப்பாட்ட கழகத்துக்குச் சொந்தமான தனியார் விளையாட்டு மைதானமாகும்.

இவற்றையும் பார்க்க
------------------

* துடுப்பாட்டம்
* 2007 உலகக்கோப்பை துடுப்பாட்டம்

வெளியிணைப்புகள்
---------------

* குயிண்ஸ் பார்க் துடுப்பாட்ட கழகம்(ஆங்கில மொழியில்)
* குயிண்ஸ் பார்க் ஓவல் மைதானம் பரணிடப்பட்டது 2007-02-25 at the வந்தவழி இயந்திரம்(ஆங்கில மொழியில்)

10°40′2.59″N 61°31′25.32″W﻿ / ﻿10.6673861°N 61.5237000°W﻿ / 10.6673861; -61.5237000
  



|  |  |
| --- | --- |
| **2007 துடுப்பாட்ட உலகக்கிண்ண அரங்கங்கள்** | * பா
* உ
* தொ
 |
| கென்சிங்டன் ஓவல் அரங்கம் (பார்படோசு) | குயிண்ஸ் பார்க் அரங்கம் ( கிரெனடா) | சபினா பார்க் அரங்கம் (யமேக்கா) | சர் விவியன் ரிச்சட்ஸ் அரங்கம் (அன்டிகுவா பர்புடா) | புரொவிடன்ஸ் அரங்கம் ( கயானா) | வோர்னர் பார்க் அரங்கம் (செயிண்ட். கிட்ஸ் நெவிஸ்) | Beausejour அரங்கம் (செயிண்ட். லூசியா) | குயிண்ஸ் பார்க் ஓவல் அரங்கம் (திரினிடாட் டொபாகோ) | 2007 துடுப்பாட்ட உலகக்கிண்ண சின்னம் |
**தித்தன்** உறையூரைத் தலைநகராகக் கொண்டு சங்ககாலத்தில் ஆட்சிபுரிந்த சோழமன்னன் ஆவான். 

தித்தன் சிறந்த குதிரை வீரன். இவனது உறந்தைக் கோட்டைக்கு வெளியே கற்பாறைகள் நிறைந்த காவல்காடு இருந்தது. (இக்காலத்தில் திருச்சியில் உள்ள மலைக்கோட்டை, பொன்மலை முதலானவை அந்தக் ‘கல்முதிர் புறங்காடு’கள் எனலாம்) 

காவிரியில் நீர் விளையாட்டு 

தித்தன் ஆட்சிக் காலத்தில் உறையூர்க் காவிரியாற்றுத் துறையில் நீராட்டுவிழா சீரும் சிறப்புமாக நடைபெறும். 
தித்தன் மகன் தித்தன் வெளியன்

இவன் மகன் வெளியன். இக்காலத்தில் தந்தை பெயரை முதலில் வைத்து நாம் நம் பயர்களைக் குறிப்பிடுவது போல இவன் பெயரும் தித்தன் வெளியன் எனக் குறிப்பிடப்படுகிறது. தித்தன் உறையூரில் இருந்துகொண்டு ஆட்சிபுரிந்த காலத்தில் அவன் மகன் தித்தன் வெளியன் கானலம்பெருந்துறை எனப்படும் புகார் நகரத்தில் இருந்துகொண்டு மரக்கல ஏற்றுமதி இறக்குமதிப் பணிகளைக் கவனித்து வந்தான். 
தித்தன் மகள்

தித்தனின் மகள் ஐயை 
தித்தன் மகன் போர்வைக்கோ

போர்வைக் கோப்பெருநற்கிள்ளியையும் தித்தனின் மகன் என அறிஞர்கள் காண்கின்றனர். போர்வைக் கோப்பெருநற்கிள்ளி ஆமூர் மல்லனோடு போரிடுவதை விரும்பினாலும் விரும்பாவிட்டாலும் தித்தன் காண்பானாக எனப் புலவர் சாத்தந்தையார் குறிப்பிடுகிறார்.  போர் எனப்பட்ட இக்காலப் பேட்டைவாத்தலையில் இருந்துகொண்டு ஆண்ட இவனைத் தித்தன் விரும்பவில்லை என அறிஞர்கள் ஊகிக்கின்றனர்.
கட்டி ஓடியது

தந்தை தித்தனுக்குப் பின்னர் அவன் மகன் தித்தன் வெளியன் ஆட்சிக்காலத்தில் கட்டி என்பவன் உறையூரைத் தாக்கப் படையுடன் வந்திருந்து ஊருக்கு வெளியே திருட்டுத்தனமாகத் தங்கியிருந்தான். அப்போது வழக்கம்போல் காலையில் உறையூர் நாளவையில் முரசு முழங்கிற்று. அதனைக் கேட்ட கட்டி தித்தன் தான் வந்திருப்பதைத் தெரிந்துகொண்டு போர்முரசு கொட்டுகிறான் என்று எண்ணிப் பயந்து போரிடாமலேயே ஓடிவிட்டான். 
ஒப்பிட்டுக்கொள்க

வீரைவேண்மான் வெளியன் தித்தன்

அடிக்குறிப்பு
-------------

1. ↑  பரணர் பாடல் - புறம் 352, நக்கீரர் பாடல் - புறம் 395
2. ↑  பரணர் பாடல் - அகம் 122
3. ↑  பரணர் பாடல் – அகம் 6
4. ↑  தித்தன் வெளியன் இரங்குநீர்ப் பரப்பின் கானலம்பெருந்துறை (புகார்) தனம் தரு நன்கலம் சிதையத் தாக்கும் சிறுவெள் இறவின் குப்பை அன்ன (பிண்டன் தாக்கினான்) பரணர் பாடல் - அகம் 152
5. ↑  ஐயை தந்தை மழைவளம் தரூஉம் மாவண் தித்தன் உறந்தையில் காவிரியில் நீராட்டுவிழா - பரணர் பாடல் - அகம் 6
6. ↑  புறம் 80
7. ↑  பரணர் பாடல் அகம் 226
உயிரியல் வகைப்பாடு
**மீத்திறச் சிற்றினம்** (*Super Species*) சில நேரங்களில் ஒரு "பிரதிநிதி" சிற்றினத்தைச் சுற்றியுள்ள நிலையினைக் குறிப்பதாகும். இது முறைசாரா தரமாகப் பயன்படுத்தப்படுகிறது. பெர்ன்ஹார்ட் ரென்ச் மற்றும் பின்னர் எர்ன்ஸ்ட் மேயர் ஆகியோரால் பிரபலப்படுத்தப்பட்டது. ஒரு மீத்திறச் சிற்றினங்களை உருவாக்கும் சிற்றினங்கள் இடம் சார்ந்த பரவல்களைக் கொண்டிருக்க வேண்டும் என்ற ஆரம்பத் தேவையுடன் மீத்திறன் சிற்றினக் கூறு முன்மொழியப்பட்டது.

உதாரணம்
-------

ஒரு பொதுவான மூதாதையரிடமிருந்து உருவான தொடர்புடைய உயிரினங்கள் குழுவாக மீத்திறச் சிற்றினம் எனப்படுகிறது. வேறுபட்ட வரம்புகளில் வாழ்கின்றன. உதாரணமாக கருந்தொண்டை பச்சை கதிர்குருவி குழுவாகும். இக்குழுவில் டவுன்சென்ட், ஹெர்மிட், பொன்-கன்னம் மற்றும் கருப்பு-தொண்டை சாம்பல் கதிர்குருவிகளை உள்ளடக்கியது. இக்குழு ஒரு மீத்திறத் சிற்றினத்திற்கு சிறந்த எடுத்துக்காட்டு.

மேற்கண்ட குழுவில் உள்ள பிந்தைய நான்கு இனங்கள் ஒவ்வொன்றும் கருந்தொண்டை பச்சை மூதாதையரிடமிருந்து உருவாகியுள்ளதாக கருதப்படுகிறது. கருந்தொண்டை பச்சைக் கதிர்குருவியினம், தென்கிழக்கு அமெரிக்காவின் இலையுதிர் வனப்பகுதியிலிருந்து மிக சமீபத்திய பனிப்பாறை முன்னேற்றங்களால் உருவாக்கப்பட்ட ஊசியிலையுள்ள காடுகளாக விரிவடைந்ததால், இடத் தனிமை ஏற்பட்டு குழுக்களாகப் பிரிக்கப்பட்டது. பிரிக்கப்பட்ட கதிர்குருவிகளின் தலைமுறைகள் மேற்கு மற்றும் வடக்கு, கீழ்வட அமெரிக்கா முழுவதும் மெதுவாக பரவின். ஒவ்வொரு குருவிகளின் குழுவும் வேறுபட்ட "குழுவாக" மாறியது. இனப்பெருக்க தனிமைப்படுத்தலால் மரபணு ஓட்டம் நிறுத்தப்பட்டது. இதன் விளைவாக ஐந்து இனங்கள் பல்வேறு இடப் பண்புகளைப் பகிர்ந்து கொள்கின்றன, ஆனால் அவற்றின் தனித்துவமான பண்புகளையும் வெளிப்படுத்துகின்றன.

மேற்கோள்கள்
-----------

1. ↑  "*Drosophila koepferae*: a new member of the *Drosophila serido* (Diptera: Drosophilidae) superspecies taxon". *Annals of the Entomological Society of America* **81** (3): 380–385. 1988. doi:10.1093/aesa/81.3.380.
2. ↑  "Mitochondrial-DNA variation in the crested newt superspecies: Limited cytoplasmic gene flow among species". *Evolution* **43** (1): 88–104. 1989. doi:10.2307/2409166. பப்மெட்:28568488. .
3. 1 2  Amadon D. (1966). "The superspecies concept". *Systematic Biology* **15** (3): 245–249. doi:10.2307/sysbio/15.3.245. .
4. ↑  Morse, D. H. and A. F. Poole (2020). Black-throated Green Warbler (Setophaga virens), version 1.0. In Birds of the World (P. G. Rodewald, Editor). Cornell Lab of Ornithology, Ithaca, NY, USA.

| * பா
* உ
* தொ
 உயிரியல் வகைப்பாட்டு படிநிலைகள் |
| --- |
|  |  |  |  | Magnorder |  |  |  |  |
| **ஆட்களம்** பெரும்இராச்சியம் | **பெருந்தொகுதி** | பெருவகுப்பு |  | பெருவரிசை | பெருங்குடும்பம் | Supertribe |  | மீத்திறச் சிற்றினம் |
| **இராச்சியம்** | **தொகுதி** | **வகுப்பு** | படையணி | **வரிசை** | **குடும்பம்** | இனக்குழு | **பேரினம்** | **இனம்** |
| துணை இராச்சியம் | துணைத்தொகுதி | துணைவகுப்பு | Cohort (biology) | துணைவரிசை | துணைக்குடும்பம் | துணையினக்குழு | துணைப்பேரினம் | துணையினம் |
| Infrakingdom/Branch | தொகுதி கீழ்நிலை | Infraclass |  | Infraorder |  |  | பிரிவு | Infraspecific name (botany) |
|  | Microphylum | Parvclass |  | Parvorder |  |  | தொடர் | பல்வகைமை |
|  |  |  |  |  |  |  |  | வடிவம் (தாவரவியல்) |
**கே. எஸ். நந்திதா** (*Nanditha K. S.*) என்பவர் இந்தியாவின் மலையாளம் மற்றும் ஆங்கிலத்தில் கவிதைகள் எழுதும் கேரளாவைச் சேர்ந்த கவிஞர் ஆவார். இவரது மரணத்திற்குப் பிறகு இவரது நாட்குறிப்பிலிருந்த இவரது கவிதைகள் தொகுப்பாக வெளியிடப்பட்டன.

வாழ்க்கை வரலாறு
---------------

நந்திதா மே 21, 1969 அன்று வயநாடு மாவட்டம் மடக்கிமலையில் சிறீதரன் மேனன் மற்றும் பிரபாவதி மேனனுக்கு மகளாகப் பிறந்தார். சலப்புரத்தில் உள்ள அரசு கணபதி மாதிரி பெண்கள் மேல்நிலைப் பள்ளியில் பள்ளிப் படிப்பிற்குப் பிறகு, ஜாமோரின் குருவாயூரப்பன் கல்லூரி, பாரூக் கல்லூரி, கோழிகோடு பல்கலைக்கழக ஆங்கிலத் துறை மற்றும் கொடைக்கானல், அன்னை தெரசா மகளிர் பல்கலைக்கழகம் ஆகியவற்றில் உயர் கல்வியை முடித்தார். இவர் வயநாடு முட்டில் முஸ்லிம் அனாதை இல்ல கலை மற்றும் அறிவியல் கல்லூரியில் ஆங்கில கவுரவ விரிவுரையாளராக பணியாற்றினார். முனைவர் பட்ட ஆய்வினை "தனிப்பட்ட சுதந்திரம் - ஒரு தடுமாற்றம்: கெயில் காட்வின் நாவல்களைக் குறிப்பிடுவதன் மூலம் பெண்மையின் இலட்சியங்களுக்கு அணுகுமுறை" என்ற தலைப்பில் ஆய்வு மேற்கொண்டார்.

கவிதைகள்
--------

1999 சனவரி 17 அன்று நந்திதா உயிரை மாய்த்துக் கொண்டார். இவர் இறந்த பிறகு, இவர் யாருடனும் பகிர்ந்து கொள்ளாத இவரது கவிதைகள் இவரது நாட்குறிப்பிலிருந்து இவருடைய பெற்றோர் கண்டுபிடித்தனர். மலையாள இலக்கிய விமர்சகர் எம். எம். பஷீரின் முயற்சியின் கீழ், 1985 முதல் 1993 வரையிலான காலகட்டத்தில் எழுதப்பட்ட இவரது கவிதைகளின் தொகுப்பு *நந்திதாயுடே கவிதைகள்* என்ற புத்தக வடிவில் வெளியிடப்பட்டது. புத்தகத்தின் முதல் பதிப்பு 2002-ல் வெளியிடப்பட்டது மற்றும் எட்டாவது பதிப்பு 2018-ல் வெளியிடப்பட்டது.

நந்திதாவின் கவிதைகளில் மரணமும் காதலும் பொதுவான கருப்பொருளாக இருந்தன. இவரது பெரும்பாலான கவிதைகள் மலையாளத்திலிருந்தாலும் ஆங்கிலத்திலும் எழுதினார். 2017-ல் வெளியான நந்திதா திரைப்படம் இவரது வாழ்வின் அடிப்படையிலானது.

மேற்கோள்கள்
-----------

1. 1 2  "നന്ദിത. കെ. എസ്". *Keralaliterature.com*. 11 February 2019.
2. 1 2 3  Soumya, Sahadevan; P. Nagaraj (2017-06-19). "An in-depth study on the life and works of K.S Nanditha". *Shanlax International Journal of English* **5** (3): 5–9. பன்னாட்டுத் தர தொடர் எண்:2320-2645. .
3. ↑  "നന്ദിതയുടെ കവിതകള്‍" (in ml). *Mathrubhumi*. Archived from the original on 2021-05-07. .
4. 1 2  "Ormakalil Nanditha" (Malayalam). Mathrubhumi. 1 Jan 2016. 27 அக்டோபர் 2020 அன்று மூலம் பரணிடப்பட்டது. 1 ஏப்ரல் 2023 அன்று பார்க்கப்பட்டது.CS1 maint: Unrecognized language (link)
5. 1 2  The woman who loved death, Deccan Chronicle, 10 Oct 2017

வெளி இணைப்புகள்
---------------

* மலையாளத்தில் நந்திதா பற்றிய ஆவணப்படம்